**Ministru kabineta rīkojuma projekta „Par valsts nekustamā īpašuma Rīgā**

**nodošanu Finanšu ministrijas valdījumā” sākotnējās ietekmes**

**novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunktu valsts nekustamos īpašumus, kas netiek izmantoti izglītības un zinātnes funkciju nodrošināšanai, jānodod Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā. |
| 2. | Pašreizējā situācija un problēmas | Valsts nekustamais īpašums (nekustamā īpašuma kadastra Nr.0100 040 0021) Rīgā, (turpmāk – valsts nekustamais īpašums), ir ierakstīts Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.1000 0050 7251 uz Latvijas valsts vārda Izglītības un zinātnes ministrijas (turpmāk – ministrija) personā.Atbilstoši Valsts zemes dienesta Nekustamā īpašuma valsts kadastra informācijas sistēmas teksta un zemesgrāmatu datiem valsts nekustamais īpašums sastāv no zemes vienības 0,7478 ha platībā (zemes vienības kadastra apzīmējums 0100 040 0021) Lāčplēša ielā 106/108, Rīgā, zemes vienības 0,0825 ha platībā (zemes vienības kadastra apzīmējums 0100 040 0119) Firsa Sadovņikova ielā 11, Rīgā, un 6 (sešām) būvēm (būvju kadastra apzīmējumi 0100 040 0021 001, 0100 040 0021 002, 0100 040 0021 003, 0100 040 0021 004, 0100 040 0021 005 un 0100 040 0021 010) Lāčplēša ielā 106/108, Rīgā.Saskaņā ar Valsts zemes dienesta Nekustamā īpašuma valsts kadastra informācijas sistēmas teksta datiem uz zemes vienības (zemes vienības kadastra apzīmējums 0100 040 0021) Lāčplēša ielā 106/108, Rīgā, atrodas arī transformatoru apakšstacija TP-1081 (būves kadastra apzīmējums 0100 040 0021 008), kas ierakstīta Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.1000 0021 7154 uz akciju sabiedrības „Latvenergo” vārda. Ņemot vērā, ka valsts nekustamais īpašums tiek nodots Finanšu ministrijas valdījumā, nemainot tā īpašnieku, jautājums par iespējamo nepieciešamību veikt zemes vienības (zemes vienības kadastra apzīmējums 0100 040 0021) Lāčplēša ielā 106/108, Rīgā, reālu sadali, lai no tās atdalītu minētajai transformatoru apakšstacijai piekrītošo zemes vienības daļu, nepieciešamības gadījumā ir risināms pēc valsts nekustamā īpašuma valdītāja maiņas.Valsts nekustamais īpašums atrodas ministrijas centrālā aparāta bilancē. Ministrijas centrālā aparāta bilancē atrodas arī konteinera tipa katlu māja Lāčplēša ielā 106/108, Rīgā (inventāra numurs PL00838), kas ir nododama Finanšu ministrijas valdījumā, lai nodrošinātu siltumapgādi valsts nekustamā īpašuma sastāvā esošajām būvēm.Ministrija, ievērojot, ka iepriekšējais valsts nekustamā īpašuma nomnieks nav pilnībā izpildījis savas saistības pret ministriju, ar 2013.gada 22.maija prasības pieteikumu par valsts nekustamā īpašuma nomas maksas un nekustamā īpašuma nodokļa parāda, nokavējuma naudas un līgumsoda piedziņu ir vērsusies Rīgas pilsētas Latgales priekšpilsētas tiesā.Šobrīd valsts nekustamais īpašums nav iznomāts. Ministrija, ņemot vērā valsts akciju sabiedrības „Valsts nekustamie īpašumi” izrādīto interesi par valsts nekustamā īpašuma pārņemšanu, ir atteikusi potenciālajiem nomniekiem valsts nekustamā īpašuma iznomāšanas iespējas. Ievērojot minēto, ministrija ir sagatavojusi Ministru kabineta sēdes protokollēmuma projektu „Par Ministru kabineta rīkojuma projektu „Par valsts nekustamā īpašuma Rīgā nodošanu Finanšu ministrijas valdījumā””, kura 3.punkts uzdod Ministru kabinetam izskatīt jautājumu par papildu finansējuma piešķiršanu Izglītības un zinātnes ministrijai 123 360 latu apmērā, lai kompensētu pašu ieņēmumu samazināšanos par valsts nekustamā īpašuma iznomāšanu, kopā ar visu nozaru ministriju jaunajām politikas iniciatīvām, lai nodrošinātu ministrijas administratīvās ēkas Vaļņu ielā 2, Rīgā, uzturēšanu. Minētā summa ir plānotie ministrijas ieņēmumi, kas tiktu gūti no visa valsts nekustamā īpašuma iznomāšanas, par pamatu ņemot iepriekš noslēgto nomas līgumu.Ministrijas Nekustamā īpašuma un valsts mantas apsaimniekošanas komisijas 2012.gada 7.decembra sēdē tika pieņemts lēmums (protokols Nr.143, 2.punkts) konceptuāli atbalstīt valsts nekustamā īpašuma nodošanu atsavināšanai.Ievērojot pieņemto lēmumu, ministrija ar 2013.gada 12.marta vēstuli Nr.01-17/1224 „Par valsts nekustamā īpašuma atsavināšanu”, visus tās rīcībā esošos valsts nekustamā īpašuma dokumentu oriģinālus iesniedza valsts akciju sabiedrībā „Valsts nekustamie īpašumi”.Saskaņā ar valsts akciju sabiedrības „Valsts nekustamie īpašumi” 2013.gada 29.jūlija vēstuli Nr.6/12792 „Par nekustamo īpašumu Lāčplēša ielā 106/108, Rīgā” ir pieņemts lēmums atbalstīt valsts nekustamā īpašuma pārņemšanu Finanšu ministrijas valdījumā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekta mērķis un būtība ir nodot Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā valsts nekustamo īpašumu, kas nav nepieciešams ministrijas vai tās padotībā esošo iestāžu funkciju nodrošināšanai, tādejādi atbrīvojot ministriju no tai neraksturīgu funkciju – tās funkciju nodrošināšanai nevajadzīgā valsts nekustamā īpašuma pārvaldīšanas – veikšanas. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar ministrijas valdījumā esošā valsts nekustamā īpašuma valdītāja maiņu un tā tālāku apsaimniekošanu. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |
| Anotācijas II.sadaļa – projekts šo jomu neskar. |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 123,4 | 0 | -123,4 | -123,4 | -123,4 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 123,4 | 0 | -123,4 | -123,4 | -123,4 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 123,4 | 0 | 0 | 0 | 0 |
| 2.1. valsts pamatbudžets | 123,4 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | -123,4 | -123,4 | -123,4 |
| 3.1. valsts pamatbudžets | 0 | 0 | -123,4 | -123,4 | -123,4 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Maksas pakalpojumu un citus pašu ieņēmumus no nododamajiem objektiem, kas atrodas ministrijas centrālā aparāta bilancē, ministrija ik gadu izmanto administratīvās ēkas Vaļņu ielā 2, Rīgā, apsaimniekošanai (uzturēšanai), tajā skaitā sniegto komunālo pakalpojumu, apkures, sakaru pakalpojumu un citu iestādes administratīvo izdevumu apmaksai. Pēc minēto objektu nodošanas ministrija turpmāk vairs nevarēs rēķināties ar iepriekš minētajiem maksas pakalpojumu un citu pašu ieņēmumiem, lai nodrošinātu ministrijas administratīvās ēkas uzturēšanu. Līdz ar to nepieciešams kompensēt šos ieņēmumus 123 360 latu apmērā 2014. un turpmākajiem gadiem, palielinot dotācijas no vispārējiem ieņēmumiem apmēru par 123 360 latiem, lai nodrošinātu ministrijas administratīvās ēkas uzturēšanas izdevumus un netiktu apdraudēta ministrijas darbība. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finanšu ministrijai (valsts akciju sabiedrībai „Valsts nekustamie īpašumi”) radīsies izdevumi, kas saistīti ar īpašuma tiesību uz valsts nekustamo īpašumu reģistrēšanu zemesgrāmatā uz Latvijas valsts vārda Finanšu ministrijas personā. |

Anotācijas IV, V un VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Finanšu ministrija (valsts akciju sabiedrība „Valsts nekustamie īpašumi”). |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politika.Ministru kabineta rīkojums „Par valsts nekustamā īpašuma Rīgā nodošanu Finanšu ministrijas valdījumā” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

02.08.2013 16:05

D.Daņiļeviča

67047889, diana.danilevica@izm.gov.lv

Ž.Larionova

67047986, zanete.larionova@izm.gov.lv

I.Anča

67047760, ilona.anca@izm.gov.lv